ปศุสัตว์จังหวัดเพชรบุรี ส่งเสริมอาชีพการเลี้ยงไก่ไข่ ภายใต้โครงการสัตวแพทย์พระราชทาน"
นายมานะ บุตรเพชร ปศุสัตว์อำเภอบ้านลาด เจ้าหน้าที่สำนักงานปศุสัตว์อำเภอบ้านลาด เป็นวิทยากรในการฝึกอบรมให้ความรู้โครงการแก้ไขปัญหาความยากจน "ส่งเสริมอาชีพการเลี้ยงไก่ไข่" ที่ห้องประชุมองค์การบริหารส่วนตำบลถ้ำรงค์ แก่เกษตรกรผู้มีรายได้น้อยและผู้สนใจอาชีพการเลี้ยงไก่ไข่ โดยให้ความรู้การจัดการฟาร์มอย่างเป็นระบบ การลดต้นทุนด้านอาหารสัตว์ นำเศษวัสดุเหลือใช้ทางการเกษตรมาใช้ประโยชน์ ลดปัญหาขยะในฟาร์ม (Zero West) รวมทั้งการควบคุมป้องกันโรคในสัตว์ปีก ทั้งนี้ หลังจากการอบรม สำนักงานปศุสัตว์อำเภอบ้านลาด พร้อมสนับสนุนเป็นพี่เลี้ยงในการประกอบอาชีพเลี้ยงไก่ไข่ เพื่อความยั่งยืนต่อไป